Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility /* COM/2014/0349 final - 2014/ () */





DÔVODOVÁ SPRÁVA Nariadením Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[1], sa umožňuje mobilizácia nástroja flexibility, aby sa dali financovať jasne identifikované výdavky, ktoré by nebolo možné financovať v rámci stanovených stropov pre jeden alebo viacero okruhov viacročného finančného rámca. V súlade s článkom 11 nariadenia Rady č. 1311/2013 a bodom 12 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[2] a po preskúmaní všetkých možností na prerozdelenie rozpočtových prostriedkov v rámci okruhu 1b Komisia navrhuje mobilizovať nástroj flexibility. Táto mobilizácia sa bude vzťahovať na sumu 79 785 595 EUR nad rámec stropu okruhu 1b a je určená na doplnenie financovania cyperských programov štrukturálnych fondov v rámci všeobecného rozpočtu Európskej únie na rozpočtový rok 2015, ktoré by mali dostať na rok 2015 dodatočné prostriedky v celkovej výške 100 000 000 EUR. Platobné rozpočtové prostriedky na úhradu dodatočných viazaných rozpočtových prostriedkov pre Cyprus, mobilizované prostredníctvom nástroja flexibility v roku 2014[3] a 2015, sa odhadujú na základe orientačného profilu platieb uvedeného v nasledujúcej tabuľke: (v mil. EUR, v bežných cenách) Rok || Platobné rozpočtové prostriedky súvisiace s mobilizáciou nástroja flexibility pre Cyprus v roku 2014 a 2015 2015 || 11,3 2016 || 43,7 2017 || 73,9 2018 || 40,2 Spolu || 169,1 Presné ročné sumy na obdobie rokov 2016 – 2018 budú určené v návrhu rozpočtu na daný rok. Tieto sumy sa budú počítať nad rámec ročného stropu VFR pre platobné rozpočtové prostriedky na účely výpočtu nepridelenej rezervy a celkovej rezervy pre platby. Obom zložkám rozpočtového orgánu sa pripomína, že rozhodnutie sa v Úradnom vestníku Európskej únie nemá uverejniť neskôr ako všeobecný rozpočet Európskej únie na rozpočtový rok 2015. Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[4], a najmä na jej bod 12, so zreteľom na návrh Európskej komisie, keďže: (1) V článku 11 nariadenia Rady č. 1311/2013, ktorým sa ustanovuje viacročný finančný rámec na roky 2014 – 2020[5], sa ustanovuje nástroj flexibility do výšky 471 miliónov EUR za rok (v cenách roku 2011). (2) Po preskúmaní všetkých možností prerozdelenia rozpočtových prostriedkov v rámci okruhu 1b sa zdá nutné mobilizovať nástroj flexibility s cieľom doplniť finančné prostriedky vo všeobecnom rozpočte Európskej únie na rozpočtový rok 2015 nad strop okruhu 1b o sumu 79 785 595 EUR na účely financovania programov štrukturálnych fondov na Cypre s cieľom poskytnúť Cypru dodatočné prostriedky zo štrukturálnych fondov na rok 2015 v celkovej výške 100 000 000 EUR. (3) Európsky parlament a Rada už rozhodnutím z 20. novembra 2013 o financovaní programov štrukturálnych fondov na Cypre mobilizovali nástroj flexibility na rozpočtový rok 2014 vo výške 89 330 000 EUR iba vo viazaných rozpočtových prostriedkoch. (4) S ohľadom na doplnkový charakter nástroja flexibility, ktorý sa mobilizuje nad rámec stropov VFR po preskúmaní všetkých možností prerozdelenia rozpočtových prostriedkov, je potrebné poskytnúť ďalšie platobné rozpočtové prostriedky na pokrytie dodatočných viazaných rozpočtových prostriedkov pre Cyprus v dvoch rozpočtových rokoch 2014 a 2015 na základe očakávaného profilu platieb, ktoré sa odhadujú na 11,3 milióna EUR v roku 2015, 43,7 milióna EUR v roku 2016, 73,9 milióna EUR v roku 2017 a 40,2 milióna EUR v roku 2018. Ročné sumy na každý rok obdobia 2016 – 2018 budú musieť byť potvrdené v každom návrhu rozpočtu, ktorý Komisia počas tohto obdobia predloží, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2015 sa nástroj flexibility využije na poskytnutie sumy vo výške 79 785 595 EUR vo viazaných rozpočtových prostriedkoch v okruhu 1b a sumy 11 315 595 EUR v platobných rozpočtových prostriedkoch. Táto suma sa použije na doplnenie financovania cyperských programov štrukturálnych fondov v okruhu 1b. Platby súvisiace s financovaním cyperských štrukturálnych fondov v roku 2014 a 2015 prostredníctvom nástroja flexibility budú predstavovať 157 800 000 EUR na obdobie rokov 2016 – 2018. Presná ročná suma sa určí v návrhu rozpočtu na daný rok, ktorý predloží Komisia. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 884. [2] Ú. v. EÚ C 373, 20.12.2013, s. 1. [3] Ú. v. EÚ L 50, 20.2.2014, s. 19. Rozhodnutie Európskeho parlamentu a Rady z 20. novembra 2013 o mobilizácii nástroja flexibility. [4] Ú. v. EÚ C 373, 20.12.2013, s. 1. [5] Ú. v. EÚ L 347, 20.12.2013, s. 884.